****

**Ökoiskolai munkaterv**

**2018/2019-as tanév**

**Intézmény neve: Nivegy –völgyi Német Nemzetiségi Nyelvoktató Általános Iskola és Alapfokú Művészeti Iskola**

**Székhelye: 8272 Balatoncsicsó, Fő út 1/A**

Mottónk:

**„Örökösen "meghódítjuk" a természetet, a teret, hegyeket, sivatagokat, baktériumokat és rovarokat, ahelyett hogy megtanulnánk, hogyan lehet egy harmonikus rendszerben együttműködni velük.”**

**Alan Watts**

**Ökoiskolai munkacsoport tagjai:**

* Kereszturiné Semetka Judit Intézményvezető, biológia- testnevelés szakos tanár
* Rábaközi Rita zeneiskolai munkaközösség- vezető, magánének, ének- zene, pedagógia szakos tanár
* Lakatos Mónika munkaközösség- vezető, tanító, német szakos tanár
* Birkásné Dózsa Gabriella Öko- csoport vezetője, biológia- kémia- földrajz szakos tanár
* Dombi Gábor DÖK- vezető, földrajz– testnevelés szakos tanár, Öko- csoport tagja
* Veiner Veronika, tanító, fejlesztőpedagógus, gyermek –és ifjúságvédelmi felelős, Öko- csoport tagja

**Kiemelt feladataink:**

* Ökoiskolai programok megszervezése lebonyolítása.
* Tanulóink természettudományos szemléletének formálása.
* Környezettudatosságra való nevelés.
* Egészségnevelés (Az egészséges életviteli szokások kialakítása, testi és lelki egészségfejlesztés).
* Életrevaló 7. szokás mentálhigiénés program bevezetése, megismerése
* A fenntarthatóság pedagógiájának megvalósítása az iskolai élet minden területén, a diákok, tanárok és a technikai személyzet közös összefogása révén.
* Törekvés az iskola energiatakarékos és környezettudatos működtetésére.
* A papírgyűjtés (ami a környezet tudatosságra való nevelés egy eszköze) idén elmarad iskolánkban. A felvásárló cég feltételei elfogadhatatlanok voltak, az iskolának kellet volna fizetni, hogy elvigyék a papírhulladékot. Helyette a szelektív papírgyűjtő kukába szórjuk a hulladékot.
* Papírgyűjtés helyett iskolánk LIM-LOM túrkálót szervez, ahová diákjaink nem használt, felesleges jó állapotban lévő ruháikat, játékaikat hozzák el, ajánlják fel. Ezek diákjaink között szétosztásra kerülnek, kinek, mire van szüksége, azt elviheti haza. Az ökológiai lábnyom csökkentése a cél.
* Fokozott figyelem az értékmegóvásra, rongálások megelőzésére, következetesség az okozott kár megtérítésében.
* Iskolai zöld faliújság kihelyezése, tartalmak gyakori frissítése, iskolai dekoráció zöldítése a tanulók aktív részvételével.
* Az ökoiskolai folyamatokba a szülők bevonása, közös programok szervezése.
* Kapcsolatok erősítése a helyi civil szervezetekkel, egyéb külső partnerekkel (óvoda, önkormányzatok, nemzeti park, orvos, védőnő) a környezeti és fenntarthatóságra nevelés céljainak megvalósítása érdekében.
* Ökoiskolai hálózat munkájának megismerése, hálózati kapcsolatok kiépítése.
* Az ökoiskolai pályázatunkban vállalt kritériumok minél tökéletesebb teljesítése.
* A vállalt feladatok tanév végi értékelése és elemzése.

**Fejlesztési célkitűzéseink:**

* Elősegíteni a tanulóink környezettudatos magatartásának életviteli szokásainak kialakítását.
* Tanulóik vegyenek részt közvetlen környezetük hagyományainak megismerésében, értékeinek megőrzésében és gyarapításában.
* Életmódjukban tükröződjön a természet iránti tisztelet, felelősségvállalás és a környezeti károk megelőzésére irányuló törekvés váljon meghatározóvá.
* Tanulóink értsék meg a fogyasztás és a környezeti erőforrások közötti összefüggéseket, a fenntartható fogyasztás elvét.
* Váljanak tudatos vásárlókká az egészségük, környezetük megóvása és- védelme érdekében.
* Az iskola tárgyi feltételrendszerének, környezetének, az intézmény arculatának környezettudatosabb fejlesztése.
* Az iskolai környezet megóvására irányuló törekvések a tanulóink aktív részvételével.
* A mindennapi iskolai tevékenységeink során az iskola tanulói és alkalmazotti közössége törekedjen a környezettudatos magatartási minták megvalósítására.
* Ennek megvalósítása érdekében takarékoskodjunk a vízzel, árammal, szelektíven gyűjtsük a hulladékokat.
* Ápoljuk és óvjuk az iskola közvetlen külső és belső környezetét.
* Az egészséges életviteli szokások és az egészséges környezet iránti igény kialakítására való törekvés.

**A fenntarthatóság pedagógiáját szolgáló tevékenységek, feladatok:**

* A szelektív hulladékgyűjtés kiterjesztése, használtelem, telefon, papír, PET- palack, fényforrás.
* Minden osztályterembe külön papírgyűjtők kihelyezése.
* Iskolai logo elkészítése.
* Projekt napok szervezése a fenntarthatóság jegyében, őszi témanap, egészségmegőrző témanap, DÖK- nap, sportnap.
* Német nemzetiségi és magyar népi hagyományaink ápolása.
* Iskolán kívüli tanulásszervezés, (kirándulások, osztálykirándulások, családi nap, nyári tematikus tábor, terepi munka a természetvédelmi szakkör szervezésében).
* Madárvédelem, téli madáretetés megszervezése, odútelep karbantartása a tanulók, természetvédelmi szakkör és az iskolagondnok aktív részvételével.
* „Madárovi” programjainak lebonyolítása a szentantalfai Zöldóvoda óvodásai részére a természetvédelmi szakkör tanulóinak aktív részvételével.
* Fenntarthatósági témahét megszervezése lebonyolítása az iskola nevelőtestülete és a tanulók aktív közreműködésével, a programhét egy napján közös program szervezése a szentantalfai Zöldóvodával.
* Az iskola parkjának rendben tartása, zöld növényzet ápolása, gondozása.
* Az elöregedett fák helyett új növények telepítése, emlékfa ültetése a nyolcadik osztályosok részvételével.
* A környezettudatosság jegyében gyökeres fenyőfa vásárlása, majd kiültetése az iskola parkjába.
* A szülőkkel közös programok szervezése, családi nap, gyalogtúra.
* Országos akcióprogramokba való bekapcsolódás, PontVelem, Fenntarthatósági témahét, Világ legnagyobb tanórája.
* Természet– és környezetvédelemmel kapcsolatos programok, vetélkedők, előadások szervezése.
* Jeles napok, Föld napja, Vizes élőhelyek napja, Víz világnapja, Madarak és fák napja, Márton-nap, Trachttag.
* Pályaorientációs nap megszervezése, ahol programok összeállításánál a környezettudatosságot is szem előtt tartjuk.
* Az energiatakarékosság és a környezettudatosság megvalósítása érdekében figyelemfelhívó logók, feliratok elhelyezése.
* Az iskolai környezet megóvása és ápolása érdekében tisztasági „őrjárat” megszervezése.
* A tanulók egészséges életviteli szokásainak kialakítása érdekében, előadások, sportprogramok, kirándulások, gyalog és kerékpártúra szervezése.
* Az ökoiskolai programok megvalósításának dokumentálása az iskolai honlapon és iskolaújságban.
* A tanév végén az éves munka értékelése.

**2018/2019-es tanév munkaterve**

|  |  |  |
| --- | --- | --- |
| **Feladat** | **Felelős** | **Határidő** |
| Ökoiskolai munkaterv elkészítése | Öko- csoport tagjai | 2018. szeptember 15. |
| DADA | Kereszturiné Semetka Judit intézményvezető | folyamatos |
| Őszi dekoráció elkészítése | Veiner VeronikaBirkásné Dózsa Gabriella | Szeptember  |
| Szelektív hulladékgyűjtés megszervezése az iskolában- | Birkásné Dózsa Gabriella Hartmann Ferencné Kovácsné Vásárhelyi Sára | folyamatos |
| Életrevaló 7. szokás mentálhigiénés program megvalósítása | Igazgató, osztályfőnökök, minden pedagógus | folyamatos |
| Egészséges életmód, táplálkozás előadások | Rózsa Gabriella védőnő | folyamatos |
| PontVelem akció  | Molnárné Titz Andrea | folyamatos |
| LIM-LOM túrkáló | Dombi Gábor, DÖK | október |
| Öveges labor 7-8. osztályBalatonfüred | Birkásné Dózsa Gabriella | 2018. október 11.  |
| Hajdu Zsanett előadásaA trópusok ajándékaiCosta Rica élővilága | Birkásné Dózsa Gabriella. Varga Judit SZM- elnök | 2018. október 12. |
| Steierlein Ákos előadása A meteorológia jelentősége a repüléstechnikábanPályaorientációs nap  | Németh Zsuzsa, Birkásné Dózsa Gabriella | 2018. október 13. |
| Emlékfutás | Dombi Gábor | 2018. október 18.  |
| Őszi témanap | Ökocsoport | 2018. október 26. |
| Márton- napi hagyományok, lampionos felvonulás | német nyelvtanárok, a falvakban élő pedagógusok | 2018. november 12.  |
| Az iskolai dekoráció zöldítése | osztályfőnökök, Öko- munkacsoport tagjai | folyamatos |
| Tisztasági őrjárat megszervezése | tantestület | folyamatos |
| Víz – és energiatakarékosság megvalósítása | tantestület, az iskola dolgozói és diákjai | folyamatos |
| Madáretetők karbantartásakihelyezése | Birkásné Dózsa Gabriella, természetvédelmi szakkör tagjai | november |
| Téli iskolai dekoráció elkészítése | Veiner Veronika, Molnárné Titz Andrea, Birkásné Dózsa Gabriella, Nagy Viola | november, december |
| Ismeretterjesztő előadások és interaktív foglalkozások szervezése az óvodásoknak | Birkásné Dózsa Gabriella, felső tagozatos diákok  |  Az év folyamán 3 alkalommal |
| Madárvédelem, téli madáretetés projekt lebonyolítása | Birkásné Dózsa Gabriella, diákok | decembertől- márciusig folyamatos |
| „A mozgás öröme”Mikulás kupa | Dombi Gábor | 2018. december 6. |
| Karácsonyi hagyományok ápolása- karácsonyi barkácsolás  | Nagy Viola | 2018. december 17. |
| Hagyományaink ápolása Karácsonyi műsor | Vikopálné Ildikó | 2018. december 21. |
| Vizes élőhelyek világnapja | Birkásné Dózsa Gabriella, Dombi Gábor, Veiner Veronika | 2019. február 01. |
| Ismeretterjesztő előadások szervezése a természet és környezetvédelemmel kapcsolatosan | Öko- csoport, Varga Judit SZM- elnök | évente 3 alkalom |
| „A mozgás öröme”Télűző kerékpártúra  | Dombi Gábor | 2019. március  |
| Madárvédelem- madárodúk karbantartása | Birkásné Dózsa Gabriella természetvédelmi szakkör tagjai | 2019. március |
| Német nemzetiségi hagyományok- nemzetiségi nap | Tihanyiné Baki Zsuzsanna. Lakatos Mónika, Németh Zsuzsa | 2019. április 24. |
| Tavaszi takarítási akcióIskolai udvar szépítése, padok festése  | Ökocsoport, SZM- tagok  | 2019. április |
| Költészet napja- Versek a természetről, állatokról | Horváthné Simon Marianna | 2019. április 11. |
| Föld napja | Birkásné Dózsa Gabriella | 2019. április 22. |
| Már tudok biztonságosan közlekedni! | Dombi Gábor | 2019. április-május |
| Fenntarthatósági témahétA víz világnapja | Birkásné Dózsa Gabriella, Dombi Gábor, Veiner Veronika | 2019. március 18-22. |
| „A mozgás öröme” 3x3 mini foci bajnokság | Dombi Gábor | 2019. április, május  |
| Madarak és fák napja | Birkásné Dózsa Gabriella, Veiner Veronika | 2019. május 9. |
| Ismerjük meg lakóhelyünk környékét gyalogtúra a szülők részvételével | Birkásné Dózsa Gabriella, Dombi Gábor, Veiner VeronikaVarga Judit SZM- elnök  | 2019. május |
| Osztálykirándulások | osztályfőnökök | 2019. május, június |
| Egészségmegőrző nap  | Dombi Gábor, Nagy Viola, Tihanyiné B. Zsuzsa Tóbiás Ilona | 2019. június 11. |
| Tematikus tábor  | Németh Zsuzsa, Molnárné Titz Andrea | 2019. június harmadik hete |
| Nyári természetjáró tábor | Birkásné Dózsa GabriellaVeiner Veronika | 2019. július 8- 12. |
| Az iskolai honlapon és az iskolaújságban tájékoztató anyagok megjelentetése az ökoiskolai tevékenységekről | Horváthné Simon Marianna | újságban évente két alkalommal, honlapon folyamatosan |
| Az évi munka értékelése | Öko- munkacsoport tagjai | 2019. június harmadik hete |

Balatoncsicsó, 2018. szeptember 15.